SNCF Z 5300

Di Baureihe **SNCF Z 5300** isch en Triebzug vo der französisch Staatsbahn SNCF. Er bsteit iner Regel useme Triebwage (ZBD&nbsp;5301–5445), zwei Zwischewage (ZRB&nbsp;25301–25416/25591–25597/25423–25590) und eme Stürwage (ZRABx&nbsp;15301−15445), wo im Betrib ned chäne trennt wärde. Si verchere in und um Paris im Nahvercher ufem Gliichstromnetz.

## Betrib
D Triebzüg wärde sowohl mit einem als au mit zwei Zwischenwage igsetzt. Der möglich Isatz vome drei Wage-Triebzug isch sälte, er beschränkt sich uf de TER-Isatz. Per 1.&nbsp;Januar 2007 isch nur bi Züg mit de Triebwage 5364, 5366, 5367 und 5368 eine statt zwei Zwischenwage ihgreiht.

D Triebzüg bsitze automatischi Kupplige, und es chäne bis maximal 3 Triebzüg vereint gefüehrt wärde.

D Türfarbe kennzeichne ds Hauptisatzgebiet:
* Silber: *service de banlieue*, normale Vorortsvercher
* Orange:  *équipées de l'EAS (équipement à agent seul)* igrichtet für Eimabetrib ohn Zugbegleiter
* Blau:  *service TER* als Regionalzug nur 3-teilig
Mit abnähmbarer Zahl vo de Züg isch die Unerscheidig wieder ufgäh worde.

### Isätz
D Triebzüg chäme um 2011 no ufem Netz vo Transilien Paris-Lyon uf folgende Strecke zum Isatz: Paris-Gare de Lyon–Melun uber Combs-la-Ville-Quincy, Paris-Gare de Lyon–Corbeil-Essonnes, Juvisy–Melun, Paris-Gare de Lyon–Montargis/Montereau, Melun–Montereau und Moret-Veneux-les-Sablons–Montargis. Usserdem verchere die Triebzüg ufem Netz Transilien Paris-Montparnasse uf folgende Strecke: Paris-Montparnasse–Sèvres-Rive-Gauche und Paris-Montparnasse–Rambouillet. Es witers Isatzgebiet isch im Netz vo TER Centre auf de Strecke Saint-Pierre-des-Corps–Tours und Les Aubrais-Orléans–Orléans gsi. Nachdem sich ihri Azahl durch Usmuschtrige kontinuierlich verrinegert het, verblibe bis 2018 no einzelni Isätz uf de RER-Linien D Juvisy–Melun und R Melun–Montereau.

### 1965–2012
* Banlieue Sud-Ouest (Vorortvercher südweschtlich vo Paris)
** (1965–2003): Betrib uf der RER C ab 1979
* Färnvercher Südwescht
** (1960–1978): Expresszüg vo Musée d'Orsay uf Orléans
* Banlieue Sud-Est (Vorortsvercher südöschtlich vo Paris)
** (1992–1996): Paris – Malesherbes
** (1960–2010): Paris – Combs-la-Ville – Melun
** (1960–2012): Paris – Corbeil-Essonnes – La Ferté-Alais
** (1960–2011): Paris – Montereau über Moret – Veneux-les-Sablons
** (1989–2010): Paris – Montargis
* TER Centre:
** (1994–2003): Paris – Orléans, Étampes – Orléans, Orléans – Tours, Orléans – Limoges.
** (1994–2007): Paris – Chartres – Le Mans
** (1998–2011): Pendelvercher zwische Les Aubrais-Orléans und Orléans sowie zwische Saint-Pierre-des-Corps und Tours
* TER Aquitaine
** (2002–2004): Bordeaux – Irun, Bordeaux – Arcachon.
* TER Bourgogne
** (1970–2008): Paris-Lyon – Laroche-Migennes, Paris-Lyon – Sens, Montereau – Laroche-Migennes
* Transilien Paris-Lyon
** (1984–2008): Paris-Lyon – La Ferté-Alais.
* TER Aquitaine
** Bordeaux – Le Verdon, Bordeaux – Libourne, Bordeaux – Langon.

## Technik
D Triebzüg sind in zwei Serie beschafft worde. D erschti Serie umfasst d Tribwage Z&nbsp;5301–5361, d zweiti Serie d Triebwage Z&nbsp;5362–5445. Der augenschinlichst Underschid zwische de beide Serie isch der erscht ab der zweit Serie ibaut Gummiwulst-Ubergang. Im elektrische Teil underscheide sie sich eigentlich ned. Bi der zweite Serie chunt durch verschideni konstruktivi Ändrige Gwichtsisparige erzielt wärde, wäge dem bi ihre en Gesamtmassi vo 151,2&nbsp;Tonne agäh wird, bi der erscht Serie hingäge 153,5&nbsp;Tonne.

Da der Wagechaste us roschtfreiem Inox-Stahl nach ere Lizenz vo der amerikanisch Budd Company gfertigt isch und kei witere Astrich benötigt, isch d Grundfarb silber. Nur uf der Frontpartie befindt sich zwische de beide undere Schinwärfer e farbige Balke zur bessere Sichtbarkeit.

Vo Mitti der 1960er-Jahr bis 1978 sind einigi Fahrzüg mit verbesserte Drähgstell usgrüschtet worde, für e Höchschtgschwindikeit vo 140&nbsp;km/h z erreiche. Die isch für d Expresszüg zwische Paris-Gare d'Orsay und Orléans igsetzt worde, wo dadurch nur 90&nbsp;Minute Fahrzit brucht hei.

## Usmuschtrig
Ine 2000er Jahr sind zerst d Triebzüg vo der zweit Serie usrangiert worde. D 1. Serie isch erscht ab 2009 in grösserer Atahl abgschtellt und verschrottet worde, vorher nur unfallbedingti Abgäng.
Zum 1. Januar 2007 befinde sich vo der erscht Serie 58 vo 61 no im Dienscht, vo der zweite Serie 32 vo ursprünglich 84 Züg.  D letzte siebe Züg sind Mitti Dezember 2018 usser Dienscht gschtellt worde, ihri Leischtige sind durch d neu gliferte Züg vo der Baureihe Z&nbsp;57000 ubernoh worde. Der 2015 usgmuschtret Zug Z 5327 wird mit sinem Stürwage als zweiteiligi Museumsiheit im Eisenbahnmuseum Mülhausen erhalte.

## Unfälle
Mehreri Triebwagegarniture hei müess usgmuschtret wärde, wils Unfäll hei gha oder usbrönnt si. Zwei vo dene Züg sind am Unfall am 27.&nbsp;Juni 1988 im Pariser Bahnhof Gare de Lyon beteiligt gsi.

## Ähnlichi Fahrzüg
D Glichstromtriebwage vo der Baureihe Z 5300 bilde mit de ähnliche, für 25&nbsp;kV Wächselstrom usgleite Triebwage vo der Baureihe Z&nbsp;6100 en Baureihefamili. Bi der Luxemburger Staatsbahn (CFL) sind bis zum Dezember 2005 sächs vo der Baureihe Z&nbsp;6100 ähnliche, aber nur zweiteilige Wächselstromtriebwage under der Bezeichnig Série 250 im Isatz. Zwei dreiteiligi Z&nbsp;6100 wärde vo der SNCF an d CFL verchauft und da als Série 260 bezeichnet.

## Links

## Fuessnote